b'\n_START_ARTICLE_\nJackson Pollock\n_START_PARAGRAPH_\nJackson Pollock (D\xc5\xbeeksonas Polokas, 1912 m. sausio 28 d. \xe2\x80\x93 1956 m. rugpj\xc5\xab\xc4\x8dio 11 d.) buvo \xc4\xaftakingas JAV menininkas, vienas reik\xc5\xa1mingiausi\xc5\xb3 abstraktaus ekspresionizmo jud\xc4\x97jimo atstov\xc5\xb3.\n_START_SECTION_\nBiografija\n_START_PARAGRAPH_\nJackson Pollock gim\xc4\x97 Kodyje, Vajominge ir u\xc5\xbeaugo Arizonoje. 1929 m. persik\xc4\x97l\xc4\x97 \xc4\xaf Niujork\xc4\x85, kur studijavo pas Tom\xc4\x85 Benton\xc4\x85. Pirmieji J. Pollock reprezentaciniai darbai buvo \xc4\xaftakoti meksikie\xc4\x8di\xc5\xb3 sien\xc5\xb3 tapytoj\xc5\xb3 David Alfaro Siqueiros ir Diego Rivera. Ta\xc4\x8diau, po apsilankymo Pablo Picasso ir siurrealistini\xc5\xb3 darb\xc5\xb3 parodoje J. Pollock darbai tapo simboli\xc5\xa1kesni. Kelet\xc4\x85 met\xc5\xb3 J. Pollock buvo taikoma psichoanalitin\xc4\x97 terapija, bandant susidoroti su j\xc4\xaf kankinusia depresija. D\xc4\x97l to jis susidom\xc4\x97jo K. Jungo teorija apie pirminius archetipus, kuri buvo pagrindas J. Pollock darbuose nuo 1938 iki 1944 m. \xc5\xa0ie darbai da\xc5\xbenai yra \xc5\xbeiaur\xc5\xabs ir sunkiai suprantami i\xc5\xa1 pirmo \xc5\xbevilgsnio._NEWLINE_1944 m. J. Pollock ved\xc4\x97 Lee Krasner. 1945 jie persik\xc4\x97l\xc4\x97 \xc4\xaf Long Island, kur kl\xc4\x97tyje jis \xc4\xafk\xc5\xabr\xc4\x97 savo studij\xc4\x85._NEWLINE_1956 m. b\xc5\xabdamas 44, \xc5\xbeuvo automobili\xc5\xb3 avarijoje, kartu su juo automobilyje buvusi Edith Metzger taip pat \xc5\xbeuvo, i\xc5\xa1liko gyva tiktai Ruth Kligman. Manoma, kad jis buvo neblaivus. Po J. Pollock mirties jo galerija pardav\xc4\x97 visus darbus, kurie buvo lik\xc4\x99 studijoje.'